สกัดเพชฌฆาตร้ายมือ เท้า ปาก
เสริมความรู้สร้างเกราะสู้ ไวรัสสายพันธุ์ดุ ก่อนคร่าชีวิตอนาคตชาติ,มือ เท้า ปากเพชฌฆาตร้ายอย่ามองข้าม,โรคมือ เท้า ปาก (Hand Foot Mouth) เกิดจากเชื้อไวรัสในกลุ่ม Enteroviruses ซึ่งเป็นไวรัสสายพันธุ์รุนแรง แม้จะพบเฉพาะในคนและติดต่อจากคนสู่คน แต่ก็มีหลายสายพันธุ์ ที่ซ้ำร้ายไปกว่านั้นคือ มักพบการติดเชื้อในกลุ่มอนาคตของชาติ ทั้งในทารก และเด็กเล็กอายุต่ำกว่า 5 ปี,ข้อมูลจากสำนักระบาดวิทยา กรมควบคุมโรค ในปี 2562 ระบุ ตั้งแต่วันที่ 1 ม.ค.-1 ก.ค.พบผู้ป่วย 19,054 ราย และเสียชีวิต 1 ราย หากเจาะลึกไปจะพบว่ากลุ่มอายุที่พบการป่วยมากที่สุดคือ กลุ่มอายุ 1 ปี ทั้งนี้หากจำแนกอัตราป่วยเป็นรายจังหวัดจะพบมากสุดที่ จ. เชียงใหม่ จ.น่าน จ.สุราษฎร์ธานี จ.ภูเก็ต และ จ.ระยอง ตามลำดับ ที่สำคัญเป็น โรคที่สามารถเกิดขึ้นได้ตลอดทั้งปี แต่จะพบเพิ่มมากขึ้นในช่วงฤดูฝน โดยเฉพาะในสถานที่ที่เด็กมักอยู่รวมกันอย่างแออัด เช่น โรงเรียนอนุบาล สถานรับเลี้ยงเด็ก ศูนย์เด็กเล็ก เป็นต้น,สำหรับการติดต่อของโรคคือ ติดได้จากการรับเชื้อไวรัสเข้าทางปากโดยตรง โดยจะติดมากับมือหรือของเล่นที่ เปื้อนน้ำมูก น้ำลาย น้ำจากแผลตุ่มพอง อุจจาระของผู้ป่วย หรือติดต่อจากการไอ จาม รดกัน หลังจากได้รับเชื้อไวรัส 3-6 วัน จะเริ่มมีการแสดงอาการ คือเริ่มมีไข้ต่ำๆ อ่อนเพลีย ต่อมาอีก 1-2 วัน จะมีอาการเจ็บปาก กลืนน้ำลายไม่ได้และไม่ยอมทานอาหาร เนื่องจากมีตุ่มแดงที่ลิ้น เหงือก และกระพุ้งแก้ม มีตุ่มพองใสแดงที่ฝ่ามือ นิ้วมือ ฝ่าเท้า และอาจพบที่ก้น เข่าทั้งสองข้าง ซึ่งผื่นมักจะไม่คัน และสามารถหายเป็นปกติได้เอง ภายใน 7-10 วัน,โรคมือ เท้า ปาก ไม่มียารักษาแบบเฉพาะ และไม่มีวัคซีนป้องกัน แพทย์จะรักษาตามอาการ ซึ่งปกติมักไม่รุนแรงและหายได้เอง แต่มีบางครั้ง หากเกิดภาวะแทรกซ้อน ผู้ป่วยจะมีไข้สูง มีอาการซึม ไม่ยอมรับประทานอาหารหรือไม่ดื่มน้ำ อาเจียนบ่อย หอบ แขนขาอ่อนแรง ชักเกร็ง และนั่นถือเป็นสัญญาณเตือนที่ควรรีบไปพบแพทย์ทันที เพราะหากปล่อยไว้อาจเกิดภาวะสมองอักเสบ กล้ามเนื้อหัวใจอักเสบ หรือน้ำท่วมปอด ซึ่งรุนแรงถึงขั้นเสียชีวิต ได้ โดยเฉพาะผู้ป่วยที่ติดเชื้อไวรัส Enterovirus 71 สำหรับในผู้ใหญ่ก็สามารถพบโรคได้เช่นกัน แต่มักไม่แสดงอาการป่วย หรืออาจพบอาการเพียงเล็กน้อย เช่น มีไข้ ปวดศีรษะ คลื่นไส้ ปวดเมื่อย เป็นต้น,สำหรับวิธีการป้องกันเพชฌฆาตร้ายอย่างโรคมือ เท้า ปาก นั้น มี 4 วิธีหลัก ได้แก่ 1.ลดการสัมผัสเชื้อ โดยเชื้อโรคมือ เท้า ปาก ซึ่งจะอยู่ในน้ำมูก น้ำลาย น้ำจากแผลตุ่มพองหรืออุจจาระของผู้ป่วย ดังนั้นจึงต้องหลีกเลี่ยงการสัมผัสเชื้อ 2.หมั่นทำความสะอาดของใช้และของเล่น เพื่อลดเชื้อโรคที่อยู่ในสิ่งแวดล้อม 3.หมั่นให้เด็กล้างมือบ่อยๆด้วยน้ำและสบู่ หรือเจลแอลกอฮอล์ ทั้งก่อนและหลังรับประทานอาหารหรือหลังเข้าห้องน้ำ เพื่อลดเชื้อสะสมบนมือและลดการแพร่เชื้อสู่ผู้อื่น และ 4.หากพบผู้ป่วย ควรให้หยุดเรียน และดูแลรักษาที่บ้านจนกว่าจะหาย ควรแยกของใช้ส่วนตัวเด็กป่วยออกจากเด็กปกติ และไม่ควรคลุกคลีกับคนอื่นๆในครอบครัวหรือชุมชน เพื่อชะลอการแพร่กระจายเชื้อ และควรมีการเสริมสร้างความรู้ให้กับผู้ปกครองและชุมชน ให้เข้าใจถึงโรคมือ เท้า ปากเพื่อจะได้รู้จักสังเกตอาการและรักษาได้ทันท่วงที นพ. สุวรรณชัย วัฒนายิ่งเจริญชัย อธิบดีกรมควบคุมโรค กล่าวถึงวิธีการป้องกัน พร้อมขยายความด้วยว่า ส่วนการรักษานั้นโรคนี้รักษาตามอาการ เพราะยังไม่มียาเฉพาะที่ใช้รักษาโรค และยังไม่มีวัคซีนป้องกัน ดังนั้นหากเด็กมีอาการแทรกซ้อน เช่น ไข้สูง ซึม อาเจียน หอบ ต้องรีบนำเด็กไปรับการรักษาที่โรงพยาบาลทันที เพราะอาจติดเชื้อไวรัสสายพันธุ์รุนแรง ที่เสี่ยงต่อการเสียชีวิตได้,นพ.สุวรรณชัย กล่าวอีกว่า สำหรับมาตรการที่กระทรวงสาธารณสุขใช้ควบคุมโรคมือ เท้า ปาก เนื่องจากเป็นโรคที่มักพบในกลุ่มเด็กที่มีอายุต่ำกว่า 5 ปี ที่อยู่ในศูนย์พัฒนาเด็กเล็กและโรงเรียน ดังนั้นจึงได้มีการประสานกับโรงเรียนให้มีการคัดกรองเด็กนักเรียนทุกเช้าก่อนเข้าห้องเรียน เพื่อตรวจดูอาการแสดงของโรค หากพบเด็กป่วยให้แยกออกมาจากเด็กปกติ แจ้งผู้ปกครอง และรักษาจนกว่าจะหายเป็นปกติ รวมถึงจัดจุดล้างมือหรือเจลแอลกอฮอล์สำหรับล้างมือ หากพบว่ามีเด็กนักเรียนป่วยโรคมือ เท้า ปากในห้องเรียนเดียวกันมากกว่า 1 ราย ภายใน 1 สัปดาห์อาจพิจารณาปิดห้องเรียนห้องนั้น แต่ถ้ามีเด็กนักเรียนป่วยมากกว่า 1 ห้อง อาจปิดศูนย์เด็กเล็ก/โรงเรียน/สถานศึกษาชั่วคราว เป็นเวลาอย่างน้อย 5 วันทำการ เพื่อทำความสะอาดพื้นผิวต่างๆที่เด็กป่วยสัมผัส และแจ้งเจ้าหน้าที่สาธารณสุขเพื่อการควบคุมโรคต่อไป,ทีมข่าวสาธารณสุข เห็นด้วยกับการเสริมสร้างองค์ความรู้ และความตระหนักรู้ ให้กับประชาชนเพื่อรู้เท่าทัน เพชฌฆาตร้ายอย่าง โรคมือ เท้า ปาก ซึ่งสิ่งที่ดีที่สุดและถือเป็นหัวใจสำคัญคือ การป้องกันและสกัดเพชฌฆาตร้าย ไม่ให้เกิดการแพร่กระจาย,เพราะคงมีแต่คนในครอบครัวเท่านั้น ที่จะสามารถเป็นด่านแรกที่รู้ถึงการเปลี่ยนแปลงในเด็ก หรือคนในครอบครัวว่าป่วย เพราะบางครั้ง เด็กอาจจะยังไม่สามารถสื่อสารได้ แต่หากผู้ปกครองมีความรู้ ความใส่ใจ และหมั่นสังเกต อาการความเปลี่ยนแปลงของอาการ ถือเป็นเกราะสำคัญในการสู้กับโรคมือ เท้า ปาก,คงน่าเศร้าหาก โรคมือ เท้า ปาก ซึ่งเป็นโรคที่สามารถหายได้เอง ต้องกลายเป็นเพชฌฆาตร้ายคร่าชีวิตบุคคลอันเป็นที่รัก.,ทีมข่าวสาธารณสุข
โรคมือ เท้า ปาก (Hand Foot Mouth) เกิดจากเชื้อไวรัสในกลุ่ม Enteroviruses ซึ่งเป็นไวรัสสายพันธุ์รุนแรง แม้จะพบเฉพาะในคนและติดต่อจากคนสู่คน แต่ก็มีหลายสายพันธุ์ ที่ซ้ำร้ายไปกว่านั้นคือ
มือ เท้า ปาก,โรคมือเท้าปาก,เชื้อไวรัส,วัคซีนรักษาโรค,กระทรวงสาธารณสุข,โรคติดต่อ,ทีมข่าวสาธารณสุข,สุขภาพ